न्यायालय के आदेश के बाद अब विभाग में सुगबुगाहट शुरू हो गई है। जानकारी के अनुसार उप रजिस्ट्रार सहकारि समितियां सवाई माधोपुर के कार्यालय में हलचल शुरू हो गई है। प्रथम चरण में 19 नव गठित सहकारी समितियों के चुनाव के लिए मतदाता सूची बनाने के आदेश जारी कर दिए गए हैं। इसके बाद जिले की सभी 135 ग्राम सेवा सहकारि समितियों के चुनाव की प्रक्रिया शुरू की जाएगी। इन सभी के चुनाव पूरे होने के बाद, केवीएसएस, भूमि विकास बैंक, उपभोक्ता भंडार, सीसीबी सहित अन्य संस्थाओं के प्रक्रिया शुरू होगी।